Pixel 5

Pixel 5是Google勒2020年9月30号发布个Android智能手机，是Pixel 4系列个后继机型。搿只手机来勒Google个Launch Night In线上发布会浪向正式公布，勒同年10月15号开始勒全球部分国家搭仔地区正式发售。帮过往个Google Pixel系列机型有点两样，Pixel 5呒对应个XL版本。

 规格 

 设计搭硬件 
伊勒背面侧面采用100%个回收铝材质，只有“纯粹黑”（Just Black）脱“灰绿色”（Sorta Sage）两种颜色版本，搿只手机正面采用左上角挖孔全面屏设计。屏幕材质浪，搿手机采用哉康宁六代大猩猩玻璃，规格高头，伊个尺寸为6.0英寸，屏幕高宽比为19.5:9，支持HDR，分辨率是1080P，并支持90Hz刷新率。

Pixel 5拿高通骁龙765G搭仔8GB内存，并配备容量为4080mAh个电池，帮Google Pixel前四代旗舰机型弗同个是，搿手机勒内部存储浪向只有128GB一种版本。尽管机身材质为回收铝，搿手机还是好拿Qi来无线充电，甚至还支持过往Google Pixel系列机型侪弗支持个反向无线充电，据报道，Pixel 5背面个铝材料上头还有一层生物树脂，Google利用搿样设计勒Pixel 5机身浪切出物理开孔来放脱无线充电线圈，进而实现双向无线充电功能。外加搿手机达到哉IP68个防水防尘等级，呒不3.5毫米音频接口。

另外，Pixel 5新增了对5G网络个支持，乃末搿手机也帮Pixel 4a (5G)一道子成为Google推出个首批支持5G网络个机型，然而美国以外国家搭地区发售个Pixel 5仅支持6GHz以下频段，额外支持毫米波个机型仅勒美国发售。

 相机 
搭前几代弗同个是，伊支持1080P分辨率下头最大240帧录制，4K下支持最大60帧录制。

额外新增人像调光、超广角拍摄脱电影运镜功能。

 软件 
Pixel 5个出厂原装系统为Android 11。Google计划拨搿机型提供三年个系统更新支持。

 生产帮销售 
Pixel 5勒澳大利亚、加拿大、法国、德国、爱尔兰、日本、台湾、英国、美国等国家发售。除脱美国搭加拿大勒2020年10月29号开始发售外，其他国家搭地区均勒2020年10月15号开始销售。

据日本经济新闻报道，由于2019冠状病毒病疫情影响手机个生产，Google想勒2020年内仅生产约80万部Pixel 5手机。Pixel 5推出数日后，部分国家搭地区个Google Store便因缺货而无法预订搿手机。

 参考资料 

 外部链接 

 https://store.google.com/product/pixel_5